ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 53/12

Sentenza tal-Qorti tal-Ġustizzja (Ir-Raba’ Awla) tal-21 ta’ Diċembru 2016 (talba għal deċiżjoni preliminari tal-Court of Appeal (England & Wales) (Civil Division) – ir-Renju Unit) – Swiss International Air Lines AG vs The Secretary of State for Energy and Climate Change, Environment Agency

(Kawża C-272/15) (1)

((Rinviju għal deċiżjoni preliminari - Direttiva 2003/87/KE - Skema għall-iskambju ta’ kwoti ta’ emissjonijiet ta’ gassijiet serra - Obbligu ta’ restituzzjoni tal-kwoti ta’ emissjonijiet li jirriżultaw minn titjiriet bejn l-Istati Membri tal-Unjoni u l-parti l-kbira tal-pajjiżi terzi - Deċiżjoni Nru 377/2013/UE - Artikolu 1 - Deroga temporanja - Esklużjoni tat-titjiriet lejn u minn ajruporti li jinsabu fl-Isvizzera - Differenza fit-trattament bejn Stati terzi - Prinċipju ġenerali ta’ ugwaljanza fit-trattament - Inapplikabbiltà))

(2017/C 053/14)

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrenti: Swiss International Air Lines AG

Konvenuti: The Secretary of State for Energy and Climate Change, Environment Agency

Dispożittiv

L-eżami fir-rigward tal-prinċipju ta’ ugwaljanza fit-trattament tad-Deċiżjoni Nru 377/2013/UE tal-Parlament Ewropew u tal-Kunsill, tal-24 ta’ April 2013, għal deroga temporanja mid-Direttiva 2003/87/KE, li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità, ma żvela ebda element li jista’ jaffettwa l-validità ta’ din id-deċiżjoni, sa fejn id-deroga temporanja li jipprevedi l-Artikolu 1 tagħha għar-rekwiżiti li jirriżultaw mill-Artikolu 12(2a) u mill-Artikolu 16 tad-Direttiva 2003/87/KE tal-Parlament Ewropew u tal-Kunsill, tat-13 ta’ Ottubru 2003, li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva tal-Kunsill 96/61/KE, kif emendata bid-Direttiva 2008/101/KE tal-Parlament Ewropew u tal-Kunsill, tad-19 ta’ Novembru 2008, f’dak li jikkonċerna r-restituzzjoni tal-kwoti ta’ emissjonijiet ta’ gassijiet serra għat-titjiriet operati matul l-2012 bejn l-Istati Membri tal-Unjoni Ewropea u l-parti l-kbira tal-pajjiżi terzi, ma tapplikax, b’mod partikolari, għat-titjiriet minn jew lejn ajruporti li jinsabu fl-Isvizzera.

(1) ĠU C 279, 24.08.2015.
MT Il-Ġurnal Uffiċjali tal-Unjoni Ewropea C 53/15

Sentenza tal-Qorti tal-Ġustizzja (It-Tielet Awla) tal-21 ta’ Diċembru 2016 (talba għal deċiżjoni preliminari tat-Tribunale Amministrativo Regionale per il Veneto – l-Italja) – Associazione Italia Nostra Onlus vs Comune di Venezia et

(Kawża C-444/15) (1)

((Rinviju għal deċiżjoni preliminari - Ambjent - Direttiva 2001/42/KE - Evalwazzjoni tal-effetti ta’ ċerti pjanijiet u programmi fuq l-ambjent - Artikolu 3(3) - Pjanijiet u programmi obbligatorjament suġġetti għal evalwazzjoni ambjentali unikament meta l-Istati Membri jistabbilixxu li huma jistgħu jkollhom effetti sinjifikattivi fuq l-ambjent - Validità fir-rigward tat-Trattat FUE u tal-Karta tad-Drittijiet Fundamentali tal-Unjoni Ewropea - Kunċett ta’ użu ta’ “żoni żgħar fil-livell lokali” - Leġiżlazzjoni nazzjonali li tagħmel riferiment għas-superfiċji taż-żoni kkonċernati))

(2017/C 053/17)

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Veneto

Partijiet fil-kawża prinċipali

Rikorrenti: Associazione Italia Nostra Onlus

Konvenuti: Comune di Venezia, Ministero per i beni e le attività culturali, Regione del Veneto, Ministero delle Infrastrutture e dei Trasporti, Ministero della Difesa Capitaneria di Porto di Venezia, Agenzia del Demanio

fil-preżenza ta’: Società Ca’ Roman Srl

Dispożittiv

1) L-eżami tal-ewwel domanda preliminari ma żvela ebda element ta’ natura li jaffettwa l-validità tal-Artikolu 3(3) tad-Direttiva 2001/42/KE tal-Parlament Ewropew u tal-Kunsill, tas-27 ta’ Ġunju 2001, dwar l-istima tal-effetti ta’ ċerti pjanijiet u programmi fuq l-ambjent, fid-dawl tad-dispożizzjonijiet tat-Trattat FUE u tal-Karta tad-Drittijiet Fundamentali tal-Unjoni Ewropea.

2) L-Artikolu 3(3) tad-Direttiva 2001/42, moqri flimkien mal-premessa 10 ta’ din id-direttiva, għandu jiġi interpretat fis-sens li l-kunċett ta’ “żoni żgħar fil-livell lokali” li jidher f’dan il-paragrafu 3 għandu jiġi ddefinit billi jsir riferiment għas-superfiċji taż-żona kkonċernata fil-kundizzjonijiet li ġejjin: — il-pjan jew il-programm huwa mfassal u/jew adottat minn awtorità lokali, b’kuntrast ma’ awtorità reġjonali jew nazzjonali, u — din iż-żona ġewwa l-qafas tal-ġurisdizzjoni territorjali tal-awtorità lokali tirrappreżenta, proporzjonalment ma’ din il-ġurisdizzjoni territorjali, daqs żgħir.

(1) ĠU C 381, 16.11.2015.
1)

Is-sentenzi tal-Qorti Ġenerali tal-Unjoni Ewropea tal-5 ta’ Frar 2015, Aer Lingus vs Il-Kummissjoni (T-473/12, mhux ippubblikata, EU:T:2015:78), u tal-5 ta’ Frar 2015, Ryanair vs Il-Kummissjoni (T-500/12, mhux ippubblikata, EU:T:2015:73), huma annullati, sa fejn jannullaw l-Artikolu 4 tad-Deċiżjoni tal-Kummissjoni 2013/199/UE, tal-25 ta’ Lulju 2012, dwar l-għajnuna mill-Istat, il-Każ SA.29064 (11/C, ex 11/NN) — Rati tat-taxxa differenzjati għall-ivvjaġġar bl-ajru implementati mill-Irlanda, sa fejn dan l-artikolu jordna l-irkupru tal-għajnuna mingħand benefiċjarji, fl-ammont li huwa stabbilit għal EUR 8 għal kull passiġġier fil-premessa 70 tal-imsemmija deċiżjoni.
MT Il-Ġurnal Uffiċjali tal-Unjoni Ewropea C 70/5

Sentenza tal-Qorti tal-Ġustizzja (Id-Disa’ Awla) tat-18 ta’ Jannar 2017 (talba għal deċiżjoni preliminari ta’ Nejvyšší soud České republiky – Ir-Repubblika Ċeka) – NEW WAVE CZ, a.s. vs ALLTOYS, spol. s r. o.

(Kawża C-427/15) (1)

((Rinviju għal deċiżjoni preliminari - Proprjetà intellettwali - Direttiva 2004/48/KE - Azzjoni marbuta ma’ leżjoni ta’ dritt tal-proprjetà intellettwali - Dritt għal informazzjoni - Talba għal informazzjoni fi proċedura - Proċedura marbuta mal-azzjoni li wasslet għall-konstatazzjoni ta’ leżjoni ta’ dritt tal-proprjetà intellettwali))

(2017/C 070/07)

Lingwa tal-kawża: iċ-Ċek

Qorti tar-rinviju

Nejvyšší soud České republiky

Partijiet fil-kawża prinċipali

Rikorrenti: NEW WAVE CZ, a.s.

Konvenuta: ALLTOYS, spol. s r. o.

Dispożittiv

L-Artikolu 8(1) tad-Direttiva 2004/48/KE tal-Parlament Ewropew u tal-Kunsill, tat-29 ta’ April 2004, fuq l-infurzar tad-drittijiet tal-proprjetà intellettwali, għandu jiġi interpretat fis-sens li dan japplika għal sitwazzjoni, bħal dik inkwistjoni fil-kawża prinċipali, li fiha, wara l-għeluq definittiv ta’ azzjoni li tkun wasslet għall-konstatazzjoni ta’ leżjoni ta’ dritt tal-proprjetà intellettwali, rikorrent jitlob, fi proċedura awtonoma, informazzjoni dwar l-oriġini u n-netwerks ta’ distribuzzjoni tal-oġġetti jew tas-servizzi li jilledu dan id-dritt.

(1) ĠU C 371, 09.11.2015.
MT Il-Ġurnal Uffiċjali tal-Unjoni Ewropea C 70/2

Sentenza tal-Qorti tal-Ġustizzja (Id-Disa’Awla) tat-18 ta’ Jannar 2017 (talba għal deċiżjoni preliminari tal-Consiglio do Stato – l-Italja) – Istituto di Ricovero e Cura a Carattere Scientifico (IRCCS) – Fondazione Santa Lucia vs Cassa conguaglio per il settore elettrico et

(Kawza C-189/15) (1)

((Rinviju għal deċiżjoni preliminari - Direttiva 2003/96/KE - Tassazzjoni fuq prodotti ta’ enerġija u ta’ elettriku - Tnaqqis fiskali - Kamp ta’ applikazzjoni ratione materiae - Benefiċċji fuq l-ammonti dovuti biex jiġu koperti l-ispejjeż ġenerali tas-sistema elettrika - Artikolu 17 - Impriżi b’konsum enerġetiku għoli - Benefiċċji mogħtija esklużivament lil impriżi mis-settur tal-manifattura - Ammissibbiltà))

(2017/C 070/02)

Lingwa tal-kawża: it-Taljan

Qorti tar-rinviju

Consiglio do Stato

Partijiet fil-kawża prinċipali

Rikorrenti: Istituto di Ricovero e Cura a Carattere Scientifico (IRCCS) – Fondazione Santa Lucia

Konvenuti: Cassa conguaglio per il settore elettrico, Ministero dello Sviluppo Economico, Ministero dell’Economia e delle Finanze, Autorità per l’energia elettrica e il gas

Fil-preżenza ta’: 2M SpA

Dispożittiv

1) L-Artikolu 17(1) tad-Direttiva tal-Kunsill 2003/96/KE, tas-27 ta’ Ottubru 2003, li tirriforma l-istruttura tal-Komunità dwar tassazzjoni fuq prodotti ta’ enerġija u elettriku, għandu jiġi interpretat fis-sens li l-benefiċċji mogħtija, mid-dritt nazzjonali, lill-impriżi b’konsum enerġetiku għoli, bħal dawk iddefiniti f’din id-dispożizzjoni, fuq ammonti, bħal dawk inkwistjoni fil-kawża prinċipali, dovuti biex jiġu koperti l-ispejjeż ġenerali tas-sistema elettrika, jaqgħu taħt il-kunċett ta’ “tnaqqis fit-taxxa”, suġġett għall-verifika, mill-qorti tar-rinviju, tal-punti ta’ fatt u tar-regoli tal-liġi nazzjonali li fuqhom hija bbażata din ir-risposta tal-Qorti tal-Ġustizzja.

2) L-Artikolu 17(1) tad-Direttiva 2003/96 għandu jiġi interpretat fis-sens li ma jipprekludix leġiżlazzjoni nazzjonali li tipprevedi tnaqqis fiskali fuq il-konsum tal-elettriku, favur impriżi b’konsum enerġetiku għoli, fis-sens ta’ din id-dispożizzjoni, esklużivament għas-settur tal-manifattura.

(1) ĠU C 228, 13.7.2015
MT Il-Ġurnal Uffiċjali tal-Unjoni Ewropea C 121/3

Sentenza tal-Qorti tal-Ġustizzja (Ir-Raba’ Awla) tal-1 ta’ Marzu 2017 (talba għal deċiżjoni preliminari tal-Court of Appeal (England & Wales) (Civil Division) – ir-Renju Unit) – ITV Broadcasting Limited, ITV2 Limited, ITV Digital Channels Limited, Channel Four Television Corp., 4 Ventures Limited, Channel 5 Broadcasting Limited, ITV Studios Limited vs TVCatchup Limited, TVCatchup (UK) Limited, Media Resources Limited

(Kawża C-275/15) (1)

((Rinviju għal deċiżjoni preliminari - Direttiva 2001/29/KE - Armonizzazzjoni ta’ ċerti aspetti tad-drittijiet tal-awtur u ta’ drittijiet relatati fis-soċjetà tal-informazzjoni - Artikolu 9 - Aċċess għall-cable tas-servizzi tax-xandir - Kunċett ta’ “cable” - Trażmissjonijiet mill-ġdid minn terz permezz tal-Internet tal-programmi tax-xandara tat-televiżjoni kummerċjali - “Live streaming”))

(2017/C 121/03)

Lingwa tal-kawża: l-ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrenti: ITV Broadcasting Limited, ITV2 Limited, ITV Digital Channels Limited, Channel Four Television Corp., 4 Ventures Limited, Channel 5 Broadcasting Limited, ITV Studios Limited

Konvenuti: TVCatchup Limited, TVCatchup (UK) Limited, Media Resources Limited

Fil-preżenza ta’: The Secretary of State for Business, Innovation and Skills, Virgin Media Limited,

Dispożittiv

L-Artikolu 9 tad-Direttiva tal-Parlament Ewropew u tal-Kunsill Nru 2001/29/KE, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni u b’mod partikolari l-kunċett ta’ “aċċess għal cable ta’ servizzi tax-xandir”, għandu jiġi interpretat fis-sens li ma jaqax taħt din id-dispożizzjoni u ma hijiex awtorizzata minnha leġiżlazzjoni nazzjonali li tipprevedi l-assenza tal-ksur tad-dritt tal-awtur f’każ ta’ trażmissjoni mill-ġdid immedjata bil-cable, inkluż, jekk ikun il-każ, permezz tal-Internet, f’żona ta’ xandir inizjali, ta’ xandiriet fuq il-kanali tat-televiżjoni suġġetti għall-obbligi tas-servizz pubbliku.

(1) ĠU C 279, 24.8.2015.
MT Il-Ġurnal Uffiċjali tal-Unjoni Ewropea C 112/9

Sentenza tal-Qorti tal-Ġustizzja (Ir-Raba’ Awla) tal-15 ta’ Frar 2017 (talba għal deċiżjoni preliminari tal-Court of Appeal (England & Wales) (Civil Division) – ir-Renju Unit) – Commissioners for Her Majesty’s Revenue and Customs vs British Film Institute

(Kawża C-592/15) (1)

((Rinviju għal deċiżjoni preliminari - Taxxa fuq il-valur miżjud - Sitt Direttiva 77/388/KEE - Artikolu 13A(1)(n) - Eżenzjonijiet ta’ ċertu provvisti ta’ servizzi kulturali - Assenza ta’ effett dirett - Determinazzjoni tal-provvisti ta’ servizzi kulturali eżentati - Setgħa diskrezzjonali tal-Istati Membri))

(2017/C 112/13)

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrenti: Commissioners for Her Majesty’s Revenue and Customs

Konvenut: British Film Institute

Dispożittiv

L-Artikolu 13A(1)(n) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, li jipprevedi l-eżenzjoni ta’ “ċertu servizzi kulturali”, għandu jiġi interpretat fis-sens li ma għandux effett dirett, b’tali mod li, fl-assenza ta’ traspożizzjoni, din id-dispożizzjoni ma tistax tiġi invokata direttament minn korp tad-dritt pubbliku jew minn korp kulturali ieħor irrikonoxxut mill-Istat Membru kkonċernat u li jipprovdi servizzi kulturali.

(1) ĠU C 27, 25.1.2016.
MT Il-Ġurnal Uffiċjali tal-Unjoni Ewropea C 144/11

Sentenza tal-Qorti tal-Ġustizzja (l-Ewwel Awla) tat-8 ta’ Marzu 2017 – Viasat Broadcasting UK Ltd vs Il-Kummissjoni Ewropea, ir-Renju tad-Danimarka, TV2 vs Danmark A/S

(Kawża C-660/15 P) (1)

((Appell - Għajnuna mill-Istat - Artikolu 107 (1) TFUE - Artikolu 106 (2) TFUE - Miżura tal-awtoritajiet Daniżi favur xandar Daniż ta’ servizz pubbliku TV2/Danmark - Kumpens għall-ispejjeż inerenti għall-eżekuzzjoni ta’ obbligi ta’ servizz pubbliku - Deċiżjoni li tiddikjara l-għajnuna inkompatibbli mas-suq intern))

(2017/C 144/14)

Lingwa tal-proċedura: l-Ingliż

Partijiet

Appellanti: Viasat Broadcasting UK Ltd (rappreżentanti: M. Honoré u S. E. Kalsmose-Hjelmborg, avukati)

Partijiet oħra fil-proċedura: Il-Kummissjoni Ewropea (rappreżentanti: L. Grønfeldt, L. Flynn u B. Stromsky, aġenti) ir-Renju tad-Danimarka (rappreżentanti: C. Thorning, aġent, assistit minn R. Holdgaard, avukat), TV2/Danmark A/S (rappreżentant: O. Koktvedgaard, avukat)

Dispożittiv

1) L-appell huwa miċħud.

2) Viasat Broadcasting UK Ltd hija kkundannata għall-ħlas tal-ispejjeż tal-Kummissjoni Ewropea u ta’ TV2/Danmark A/S.

3) Ir-Renju tad-Danimarka għandu jbati l-ispejjeż tiegħu.

(1) ĠU C 59, 15.02.2016.
MT Il-Ġurnal Uffiċjali tal-Unjoni Ewropea C 144/10

Sentenza tal-Qorti tal-Ġustizzja (It-Tmien Awla) tad-9 ta’ Marzu 2017 – Samsung SDI Co. Ltd, Samsung SDI (Malaysia) Bhd vs Il-Kummissjoni Ewropea

(Kawża C-615/15 P) (1)

((Appell - Akkordji - Suq dinji tat-tubi katodiċi għas-settijiet tat-televiżjoni u għall-moniters tal-kompjuter - Ftehimiet u prattiki miftiehma fil-qasam ta’ prezz, ta’ tqassim tas-swieq u tal-klijenti u tal-limitazzjoni tal-produzzjoni - Multi - Linji gwida għall-kalkolu tal-ammont tal-multi (2006) - Punt 13 - Determinazzjoni tal-valur tal-bejgħ fir-rigward tal-ksur))

(2017/C 144/13)

Lingwa tal-proċedura: l-Ingliż

Partijiet

Appellanti: Samsung SDI Co. Ltd, Samsung SDI (Malaysia) Bhd (rappreżentanti: M. Struys, A. Fall, L. Eskenazi u C. Erol, avukti)

Parti oħra fil-proċedura: Il-Kummissjoni Eweropea (rappreżentanti: A. Biolan, G. Meessen u H. van Vliet, aġenti)

Dispożittiv

1) L-appell huwa miċħud.

2) Samsung SDI Co. Ltd u Samsung SDI (Malaysia) Bhd huma kkundannati għall-ispejjeż.

(1) ĠU C 27, 25.1.2016.
MT Il-Ġurnal Uffiċjali tal-Unjoni Ewropea C 151/5

Sentenza tal-Qorti tal-Ġustizzja (L-Ewwel Awla) tal-15 ta’ Marzu 2017 – Polynt SpA vs New Japan Chemical, REACh ChemAdvice GmbH, l-Aġenzija Ewropea għas-Sustanzi Kimiċi, Sitre Srl, Ir-Renju tal-Pajjiżi l-Baxxi, Il-Kummissjoni Ewropea

(Kawża C-323/15 P) (1)

((Appell - Regolament (KE) Nru 1907/2006 (Regolament REACH) - Artikolu 57(f) - Awtorizzazzjoni - Sustanzi ta’ tħassib serju ħafna - Identifikazzjoni - Livell ta’ tħassib ekwivalenti - Cyclohexane-1.2-dicarboxylique, l-anhydride cis cyclohexane-1.2-dicarboxylique anhydride u trans-cyclohexane- 1.2-dicarboxylique anhydride))

(2017/C 151/06)

Lingwa tal-proċedura: l-Ingliż

Partijiet

Appellanti: Polynt SpA (rappreżentanti: C. Mereu u M. Grunchard, avukati)

Partijiet oħra fil-proċedura: New Japan Chemical (rappreżentanti: C. Mereu u M. Grunchard, avukati), REACh ChemAdvice GmbH, (rappreżentanti: C. Mereu u M. Grunchard, avukati), Sitre Srl (rappreżentanti: C. Mereu u M. Grunchard, avukati), l-Aġenzija Ewropea għas-Sustanzi Kimiċi (ECHA) (rappreżentanti: M. Heikkilä u C. Buchanan, W. Broere, u T. Zbihlej, aġenti, assistiti minn J. Stuyck, avukat), ir-Renju tal-Pajjiżi l-Baxxi (rappreżentanti: C. Schillemans u M. Bulterman, aġenti), il-Kummissjoni Ewropea (rappreżentanti: D. Kukovec u K. Mifsud-Bonnici, aġenti)

Dispożittiv

1) L-appell huwa miċħud.

2) Polynt SpA għandha tbati, minbarra l-ispejjeż tagħha, dawk esposti mill-Aġenzija Ewropea għas-Sustanzi Kimiċi (ECHA).

3) Ir-Renju tal-Pajjiżi l-Baxxi u l-Kummissjoni Ewropea għandhom ibatu l-ispejjeż rispettivi tagħhom.

4) New Japan Chemical u REACh ChemAdvice GmbH għandhom ibatu l-ispejjeż rispettivi tagħhom.

(1) ĠU C 311, 21.9.2015.
MT Il-Ġurnal Uffiċjali tal-Unjoni Ewropea C 151/6

Sentenza tal-Qorti tal-Ġustizzja (L-Ewwel Awla) tal-15 ta’ Marzu 2017 – Hitachi Chemical Europe GmbH, Polynt SpA vs New Japan Chemical, REACh ChemAdvice GmbH, Sitre Srl, l-Aġenzija Ewropea għas-Sustanzi Kimiċi, Ir-Renju tal-Pajjiżi l-Baxxi, Il-Kummissjoni Ewropea

(Kawża C-324/15 P) (1)

((Appell - Regolament (KE) Nru 1907/2006 (Regolament REACH) - Artikolu 57(f) - Awtorizzazzjoni - Sustanzi ta’ tħassib serju ħafna - Identifikazzjoni - Livell ta’ tħassib ekwivalenti - Hexahydromethylphthalic anhydride, hexahydro-4-methylphthalic anhydride, hexahydro-1-methylphthalic anhydride u hexahydro-3-methylphthalic anhydride))

(2017/C 151/07)

Lingwa tal-proċedura: l-Ingliż

Partijiet

Appellanti: Hitachi Chemical Europe GmbH, Polynt SpA (rappreżentanti: C. Mereu u M. Grunchard, avukati)

Partijiet oħra fil-proċedura: New Japan Chemical (rappreżentanti: C. Mereu u M. Grunchard, avukati), REACh ChemAdvice GmbH, (rappreżentanti: C. Mereu u M. Grunchard, avukati), Sitre Srl (rappreżentanti: C. Mereu u M. Grunchard, avukati), l-Aġenzija Ewropea għas-Sustanzi Kimiċi (ECHA) (rappreżentanti: M. Heikkilä, C. Buchanan, W. Broere, u T. Zbihlej, aġenti, assistiti minn J. Stuyck, avukat), ir-Renju tal-Pajjiżi l-Baxxi (rappreżentanti: C. Schillemans u M. Bulterman, aġenti), il-Kummissjoni Ewropea (rappreżentanti: D. Kukovec u K. Mifsud-Bonnici, aġenti)

Dispożittiv

1) L-appell huwa miċħud.

2) Hitachi Chemical Europe GmbH u Polynt SpA għandhom ibatu, minbarra l-ispejjeż tagħhom, dawk esposti mill-Aġenzija Ewropea għas-Sustanzi Kimiċi (ECHA).

3) Ir-Renju tal-Pajjiżi l-Baxxi u l-Kummissjoni Ewropea għandhom ibatu l-ispejjeż rispettivi tagħhom.

4) New Japan Chemical u REACh ChemAdvice GmbH għandhom ibatu l-ispejjeż rispettivi tagħhom.

(1) ĠU C 311, 21.9.2015.
MT Il-Ġurnal Uffiċjali tal-Unjoni Ewropea C 213/10

Sentenza tal-Qorti tal-Ġustizzja (L-Ewwel Awla) tal-4 ta’ Mejju 2017 (talba għal deċiżjoni preliminari tal-Court of Appeal (England & Wales) (Civil Division) – ir-Renju Unit) – Commissioners for Her Majesty’s Revenue & Customs vs Brockenhurst College

(Kawża C-699/15) (1)

((Rinviju għal deċiżjoni preliminari - Tassazzjoni - Taxxa fuq il-valur miżjud (VAT) - Direttiva 2006/112/KE - Eżenzjonijiet - Provvista bi ħlas ta’ servizzi ta’ ristorazzjoni u ta’ divertiment minn stabbiliment ta’ tagħlim għal pubbliku ristrett))

(2017/C 213/09)

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrenti: Commissioners for Her Majesty's Revenue & Customs

Konvenut: Brockenhurst College

Dispożittiv

L-Artikolu 132(1)(i) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandu jiġi interpretat fis-sens li jistgħu jiġu kklassifikati bħala servizzi “relatat[i] mill-qrib” mas-servizz prinċipali ta’ tagħlim, u, għalhekk, eżentati mit-taxxa fuq il-valur miżjud (VAT), attivitajiet, imwettqa f’ċirkustanzi bħal dawk inkwistjoni fil-kawża prinċipali, li jikkonsistu fil-provvista ta’ servizzi ta’ ristorazzjoni u ta’ divertiment lil terzi, mill-istudenti ta’ stabbiliment ta’ edukazzjoni ogħla, fil-kuntest tat-taħriġ tagħhom u bi ħlas, peress li dawn is-servizzi huma indispensabbli għat-taħriġ tagħhom u ma humiex intiżi sabiex jinkiseb dħul addizzjonali għal dan l-istabbiliment, permezz tat-twettiq ta’ tranżazzjonijiet imwettqa f’kompetizzjoni diretta ma’ dawk ta’ impriżi kummerċjali li huma suġġetti għall-ħlas tal-VAT, li għandu jiġi vverifikat mill-qorti nazzjonali.

(1) ĠU C 78, 29.2.2016.
MT Il-Ġurnal Uffiċjali tal-Unjoni Ewropea C 168/8

Sentenza tal-Qorti tal-Ġustizzja (Ir-Raba’Awla) tal-5 ta’ April 2017 – Changshu City Standard Parts Factory, Ningbo Jinding Fastener Co. Ltd vs Il-Kunsill tal-Unjoni Ewropea, Il-Kummissjoni Ewropea, European Industrial Fasteners Institute AISBL (EIFI)

(Kawżi Magħquda C-376/15 P u C-377/15 P) (1)

((Appell - Dumping - Regolament ta’ Implementazzjoni (UE) Nru 924/2012 - Importazzjoni ta’ ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina - Regolament (KE) Nru 1225/2009 - Artikolu 2(10) u (11) - Esklużjoni ta’ ċerti tranżazzjonijiet tal-esportazzjoni għall-finijiet tal-kalkolu tal-marġni ta’ dumping - Paragun xieraq bejn il-prezz tal-esportazzjoni u l-valur normali fil-każ ta’ importazzjonijiet minn pajjiż li ma għandux ekonomija tas-suq))

(2017/C 168/09)

Lingwa tal-proċedura: l-Ingliż

Partijiet

Appellanti: Changshu City Standard Parts Factory, Ningbo Jinding Fastener Co. Ltd (rappreżentanti: R. Antonini u E. Monard, avukati)

Partijiet oħra fil-proċedura: Il-Kunsill tal-Unjoni Ewropea (rappreżentanti: B. Driessen u S. Boelaert, aġenti, assistiti minn N. Tuominen, avukat), Il-Kummissjoni Ewropea (rappreżentanti: T. Maxian Rusche u M. França, aġenti), European Industrial Fasteners Institute AISBL (EIFI)

Dispożittiv

1) Is-sentenza tal-Qorti Ġenerali tal-Unjoni Ewropea, tad-29 ta’ April 2015, Changshu City Standard Parts Factory u Ningbo Jinding Fastener vs Il-Kunsill (T-558/12 u T-559/12, EU:T:2015:237), hija annullata.

2) Ir-Regolament ta’ Implimentazzjoni tal-Kunsill (UE) Nru 924/2012, tal-4 ta’ Ottubru 2012, li jemenda r-Regolament (KE) Nru 91/2009 li jimponi dazju anti-dumping definittiv fuq ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, huwa annullat sa fejn jirrigwarda lil Changshu City Standard Parts Factory u Ningbo Jinding Fastener Co. Ltd.

3) L-appell fil-Kawża C-377/15 P huwa miċħud.

4) Il-Kunsill tal-Unjoni Ewropea għandu jbati, minbarra l-ispejjeż rispettivi tiegħu, dawk sostnuti minn Changshu City Standard Parts Factory u Ningbo Jinding Fastener Co. Ltd, relatati kemm mal-proċedura fl-ewwel istanza fil-Kawżi T-558/12 u T-559/12 kif ukoll ma’ dik tal-appell fil-Kawża C-376/15 P.

5) Changshu City Standard Parts Factory u Ningbo Jinding Fastener Co. Ltd huma kkundannati jbatu, minbarra l-ispejjeż rispettivi tagħhom, dawk sostnuti mill-Kunsill tal-Unjoni Ewropea relatati mal-proċedura tal-appell fil-Kawża C-377/15 P.

6) Il-Kummissjoni Ewropea għandha tbati l-ispejjeż rispettivi tagħha relatati mal-proċeduri fl-ewwel istanza fil-Kawżi T-558/12 u T-559/12 kif ukoll ma’ dawk tal-appell fil-Kawżi C-376/15 P u C-377/15 P.

(1) ĠU C 381, 16.11.2015.
MT Il-Ġurnal Uffiċjali tal-Unjoni Ewropea C 277/7

Sentenza tal-Qorti tal-Ġustizzja (Awla Manja) tat-13 ta’ Ġunju 2017 (talba għal deċiżjoni preliminari tal-High Court of Justice (England & Wales) Queen’s Bench Division (Administrative Court) – ir-Renju Unit) – The Queen, fuq talba ta’: The Gibraltar Betting and Gaming Association Limited vs Commissioners for Her Majesty’s Revenue and Customs, Her Majesty’s Treasury

(Kawża C-591/15) (1)

((Rinviju għal deċiżjoni preliminari - Artikolu 355(3) TFUE - Status ta’ Ġibiltà - Artikolu 56 TFUE - Libertà li jiġu pprovduti servizzi - Sitwazzjoni purament interna - Inammissibbiltà))

(2017/C 277/08)

Lingwa tal-kawża: l-Ingliż

Qorti tar-rinviju

High Court of Justice (England & Wales) Queen's Bench Division (Administrative Court)

Partijiet fil-kawża prinċipali

Rikorrenti: The Queen, fuq talba ta’: The Gibraltar Betting and Gaming Association Limited

Konvenuti: Commissioners for Her Majesty’s Revenue and Customs, Her Majesty’s Treasury

Dispożittiv

L-Artikolu 355(3) TFUE, moqri flimkien mal-Artikolu 56 TFUE, għandu jiġi interpretat fis-sens li l-provvista ta’ servizzi minn operaturi stabbiliti f’Ġibiltà lil persuni stabbiliti fir-Renju Unit tikkostitwixxi, fid-dawl tad-dritt tal-Unjoni, sitwazzjoni li l-elementi kollha tagħha huma limitati għal ħdan Stat Membru wieħed.

(1) ĠU C 27, 25.1.2016.